Jelaskan Sejarah dari Sekolah Kebangsaan Cardinal Vaughan dalam bahasa melayu

Sekolah Kebangsaan Cardinal Vaughan, Song (SK CVS) terletak di tebing Sungai Katibas dan bersebelahan dengan Pejabat Pelajaran Daerah Song. Sekolah Kebangsaan CVS mula dibina pada tahun 1956. Pengasas kepada pembinaan sekolah ini ketika itu ialah Reverend Father O’ Brain (Orang Belanda) dan Kaunselor Ling Chai Teh.

Tapak untuk membina sekolah ini adalah sumbangan percuma Kapitan Chua Hook Teck. SKCVS mula beroperasi pada tahun 1956. Cikgu Sigie ak Ngelambong merupakan guru perintis dan sekaligus sebagai guru besar ketika itu.

Pada hari pertama persekolahan, hanya 12 orang murid melapor diri. Bagaimanapun pada akhir tahun tersebut enrolmen bertambah menjadi 85 orang. Murid-murid yang menuntut di sekolah ini terdiri daripada anak-anak petani, buruh dan kakitangan kerajaan yang tinggal di persekitaran pekan Song dan 7 buah rumah panjang yang berdekatan. Murid-murid sekolah ini terdiri daripada bangsa Iban (majoriti), Melayu, Melanau, Kayan, Cina, Kenyah dan lain-lain.